google/wiki40b huggingface dataset:
Johann Gerhard Huck

Biografi

Huck arbeidet i starten av sin karriere ved Kunstakademie Düsseldorf («Galerie zu Düsseldorf»). I 1782 dro han til London for å gå i lære hos den berømte kobberstikkeren og mezzotintkunstneren Valentine Green (1739–1813). Senere grunnla han et kunstakademi i Hannover og var kurator for Johann Ludwig von Wallmoden-Gimborns (1736–1811) kunstsamling. I 1796 begynte han som kobberstikker i Hannover. Ved siden av dette jobbet han ved leilighet for Chalkographische Gesellschaft zu Dessau.
Han graverte et portrett av baronen Friedrich Moritz von Brabeck efter et maleri av Anton Graff.
Blant hans elever i Düsseldorf finner man Johann Joseph Freidhoff (1768–1818; i Hannover finner man Adelheid Braun, født von Cychansky (1777–1836).
Mahabharata

Bakgrunn

Eposet ble til i et India preget av fire samfunnsklasser: 
Verket kan oppfattes som en polemikk mot prestekastens idealer om askese; et underliggende hovedtema i verket er krigerkastens etikk: hvordan gjør sin gudgitte plikt (dharma) som kriger, når det etiske idealet er respekt for alt levende.

Innhold

Den overordnede fortellingen i eposet er en krig mellom søskenbarn. Forut for denne krigen er en forhistorie: Kong Shantanu ber sønnen Bhishma (som han har med gudinnen Ganga, en personifisering av Ganges) om å frasi seg arveretten til troen (og heller aldri få etterkommere), til fordel for sine halvsøsken, barn av kongens nye dronning Satyavati. Dronningens sønner Chitrāngada og Vichitravirya dør imidlertid barnløse. Satyavati ønsket at Vichitraviryas hustruer Ambika og Ambalika skulle sørge for å føre dynastiet videre, og ba først Bhishma om å avle barn med dem. Bhishma nekter, på bakgrunn av løftet om sølibat, og dronningen ber deretter sin sønn Vyasa om å gjøre svigerdøtrene gravide.
Ambika får sønnen Dhritarashtra, som blir far til de hundre kauravaene. Ambalika får sønnen Pandu, som blir far til de fem pandavabrødrene, hvorav krigerhelten Arjuna særlig fremheves.  Det er maktkampen mellom disse to søskengruppene som fører fram til den blodige Kurukshetrakrigen. I tillegg til disse to søskenflokkene, som nedstammer fra Ambika og Ambalika, blir Vyasa også lurt til å unnfange barn med deres tjenestepike; denne sønnen Vidura skildres som den viseste av personene i eposet, og han blir minister hos sine halvbrødre.
Kurukshetrakrigen utspiller seg fra bok 6 til 10 i Mahabharata.
Av disse bøker er især Bhagavadgita blitt berømt og gitaen har oppnådd status som kanskje det viktigste tekst innenfor hinduismen. På grunn av Bhagavadgita og andre religiøse tekststykker anser hinduene Mahabharata for å være i sin helhet en hellig tekst. Av samme grunn foredrages den ofte i templene ved hinduenes kultfester.

Verket i nyere tid

Eposet er filmatisert flere ganger. En versjon fra 1989 er laget av Peter Brook og Jean-Claude Carrière. Filmen hadde utgangspunkt i en 9 timer lang sceneforestilling av Brook, og ble først laget som en 6 timer lang tv-serie, senere beskåret til en 3 timer lang kino-versjon. Tv-serien Mahabharat, i regi av B.R. Chopra ble sendt i 94 episoder fra 1988 til 1990, både i India og England. Andre filmer tar utgangspunkt i deler av eposet.
R.K. Narayan utga i 1978 en gjenfortelling av eposet.
Historyja majho zjytstsia

«Historyja majho zjytstsia» (hviterussisk: Гісторыя майго жыцця, oversatt til norsk: Historien om mitt liv) er en sang fra 2017, fremført av bandet Naviband. Bandet representerte Hviterussland med sangen i Eurovision Song Contest 2017 etter at de vant den nasjonale finalen Eurofest 2017. Hviterussland deltok i semfinale 2 som ble arrangert torsdag 11. mai 2017 i Kiev, hovedstaden i nabolandet Ukraina. Sangen kom på niendeplass i semifinalen og kvalifiserte seg til finalen lørdag 13. mai, der den endte som nummer 17 av 26.
I den internasjonale konkurransen fikk sangen den engelske tittelen «Story of My Life», men ble ellers sunget på hviterussisk. Sangen var den første i Eurovision Song Contest som ble fremført på hviterussisk.
Nord Cricket Klubb

Nord Cricket Klubb (stiftet i 1992) er en cricketklubb fra Oslo, som spiller i 1. divisjon i cricket for menn 2016.
Klubben ble startet av Mansoor Khalid og Abdul Monim og har mange førsteplass-pokaler.
Drescheria

Utseende

En middelsstor (6 - 8 millimeter), avlange og slanke, ganske flate, matt svart bladbille. Antennene er omtrent så lange som hode + pronotum med 11 ledd. Hodet har en firkantet, forlenget "snute" mellom antennefestene. Pronotum er nesten rektangulært, dekkvingene nokså lange og jevnbrede, med 8 rader av fine punkter og tre fine, opphøyde lengderibber. Beina er temmelig korte.

Levevis

Både larver og voksne lever på planter og eter fra dem. Denne arten lever på gress.

Utbredelse

Arten er utbredt i Indonesia.
Subtraksjon

Subtraksjon er en av de grunnleggende regneartene (operasjonene) innenfor aritmetikken. Symbolet for subtraksjon er −. 
Ved subtraksjon trekkes et tall (subtrahend) fra et annet tall (minuend), slik at man får en differanse.
Subtraksjon er ekvivalent med addisjon av et negativt tall.
Geirmund Brendesæter

Karriere

Brendesæter startet karrieren i Bremnes, og spilte en periode i Stord.
Han kom til Sportsklubben Brann foran 1991-sesongen som spiss, men ble etterhvert omskolert til høyreback. Etter 1996-sesongen ble han solgt videre til tyske Arminia Bielefeld, men vendte tilbake til Brann året etter. 
I 1993 ble han for første gang tatt ut til landslaget, hvor han spilte seks landskamper og scoret ingen mål.
I See a Star

«I See a Star» (nederlandsk tittel: «Ik zie een ster») var Nederlands bidrag i Eurovision Song Contest 1974. Melodien var komponert av Hans van Hemert og teksten var skrevet av Gerrit den Braber. Denne duoen hadde flere tidligere bidrag på samvittigheten.
«I See a Star» ble fremført på engelsk av duoen Mouth & MacNeal.
Tekstmessig er sangen en kjærlighetsduett, hvor dens jeg-personer forteller hverandre at deres kjærlighet har hjulpet dem til å se verden på en ny måte. «Stjernen» i sangtittelen finnes med andre ord i øynene til én av kjærestene.
En annen forklaring på teksten ble senere avslørt av Mouth da han i et intervju hevdet at sangen handlet om likheten mellom å bli forelsket og å anvende cannabis.
Musikalsk er den basert rundt en enkel melodi, smykket av et antall ulike instrumenter, innbefattet en lirekasse med en samling dukker oppå.
Duoens fargerike opptreden har blitt en favoritt blant fans av konkurransen. Sangen ble også valgt ut til å være med på en dobbel-CD og dobbel-DVD som ble produsert for å støtte opp om Congratulations-specialen i slutten av 2005.
Et sted under opptredenen spilte faktisk Mouth på lirekassen, noe som blir referert til i den nederlandske teksten («Dan speel ik er een stukkie orgel bij»).
Foruten versjoner på nederlandsk og engelsk spilte Mouth & MacNeal den også inn på tysk og fransk under de respektive titlene «Ein goldener Stern» samt «L'amour au pas».
Sangen ble fremført som tolvte bidrag om kvelden 6. april 1974 (etter Belgias Jacques Hustin med «Fleur de liberté» og før Irlands Tina Reynolds med «Cross Your Heart»).
Da avstemningen var ferdig hadde den fått 15 poeng, noe som ga den en tredjeplass blant 17 deltakere.

Norsk versjon

Lars Mjøen har skrevet en norsk tekst. Den norske tittelen er «Oslo».
Majorstuen kirke

Dekor

Majorstuen kirke er en langkirke, tegnet av arkitektene August Nielsen og Harald Sund. «Cappella Johannea» er dekorert med fresker med motiv fra Johannes' åpenbaring, utført av billedkunstneren Per Vigeland i 1932. Alterbildet har tittelen: Det kristne håp og er billedvev av Else Marie Jakobsen.

Inventar

Prekestolen er utført av Audun Bødtker, og døpefonten er utført av Rigmor von Hanno. I klokketårnet henger det tre kirkeklokker utført av Olsen Nauen Klokkestøperi i Tønsberg. De har inskripsjonen «Tro – Håp – Kjærlighet». Orgelet er bygget av Norsk orgel og harmoniumfabrikk, og har 27 stemmer.

Kulturminne

Majorstuen kirke er et kulturminne og har nummer 84375 i Riksantikvarens kulturminnebase.
Kon-Tiki2

Kon-Tiki2 var en ekspedisjon som bygget og seilte to balsaflåter fra Peru til Påskeøya i 2015. Formålet med ekspedisjonen var å vise at balsaflåter kan seiles over lange distanser, samt å drive miljøforskning underveis.  Ekspedisjonen brukte en måned på å bygge balsaflåtene i Peru og deretter 43 døgn på å seile drøyt 2000 nautiske mil fra Sør-Amerika til Påskeøya. Flåtene ankom Påskeøya 19. desember 2015. Ingen andre balsaflåter har seilt til øya i moderne tid.
På returetappen fra Påskeøya til Sør-Amerika måtte ekspedisjonen avbrytes etter 71 døgn på grunn av vanskelige værforhold. Flåtene hadde da nådd halvveis. Hele mannskapet ble tatt ombord i et japansk lasteskip før et skip fra den chilenske marinen tok dem til land i Chile. Initiativtaker og ekspedisjonsleder  Torgeir Higraff valgte å avbryte ekspedisjonen for å ikke utsette mannskapet for risiko.
Ekspedisjonen bygget og seilte to balsaflåter: «Rahiti Tane» og «Tupac Yupanqui». Flåtene lignet  Kon-Tiki-flåten som Thor Heyerdahl bygget i 1947. Liksom Kon-Tiki ble Rahiti Tane og Tupac Yupanqui bygget med balsatømmer fra Ecuador på den peruanske marinens verft i Callao ved Lima. Men Kon-Tiki2-flåtene var annerledes på flere måter: mens Kon-Tiki hadde ror, ble Kon-Tiki2-flåtene styrt med guara-bord som gjorde at flåtene kunne seile på tverrvind. Kon-Tiki2-flåtene hadde også moderne satellittutstyr ombord, i tillegg til solcellepanel og forskningsutstyr. 
Ekspedisjonen hadde mannskap fra Norge, Russland, Storbritannia, Mexico, New Zealand, Sverige og Peru. Øyvin Lauten og Kari Skår Dahl var kapteiner på første etappen, mens Signe Meling og Ola Borgfjord var kapteiner på andre etappe. Cecilie Mauritzen var forskingssjef og Håkon Wium Lie var teknologiansvarlig. Jostein Alvær Heidenstrøm var med som livredder på første etappe.
Silkeborgsøerne

Silkeborgsøerne er en ikke-offisiell, men meget brukt betegnelse for innsjøene rundt Silkeborg på Jylland. I første rekke menes de innsjøene som DS «Hjejlen» og de andre rutebåtene til Himmelbjerget seiler på: Brassø, Borresø og Julsø, og småsjøene rundt disse: Slåensø og Avnsø (Brillerne). Også de øvrige innsjøene rundt om Silkeborg regnes til Silkeborgsøerne: Vejlsø, Almindsø, Ørnsø og Silkeborg Langsø.
Marcelo Trivisonno

Karriere

Han har spilt for Rosario Central, Urawa Reds og Atlético Tucumán.
Fallhatt

Fallhatt er et beskyttende hodeplagg for småbarn som var vanlig i europeisk drakt på 1600- og særlig 1700-tallet. Det var formet på litt ulike måter, men bestod ofte av ei tjukk lue eller en polstret tøyring, gjerne båret over en hylk eller kveif, som ble holdt på plass med bånd knyttet oppe på hodet og under haka. Fallhatten fungerte som en slags myk hjelm for barn som skulle lære seg å gå, slik at de ikke slo hodet når de falt.
På engelsk ble hodeplagget kalt pudding head, pudding cap eller child's pudding fordi den liknet black pudding, en type pølse. Smårollinger kunne kalles little pudding heads.
Riverbend kullkraftverk

Riverbend kullkraftverk er et kullkraftverk nær Mount Holly ved Catawba River i fylket Gaston County, delstaten Nord-Carolina i det østlige USA. Det har en installert produksjonskapasitet på 466 MW, fordelt på 4 omtrent like store blokker / turbiner. Operatør er Duke Energy Carolinas Inc.
Anlegget ble bygget ut i årene 1929–1954. Brenselkilden er kull.
I 2006 hadde hele anlegget utslipp på 2.390.418 tonn CO2.
Eriklia

Eriklia er en gård i Vefsn som ligger ca. 28 km nord for Mosjøen. Den grenser i sør mot matrikkelgården Hatten (Vefsn). I vest er Hattelva grense. I nord grenser Eriklia mot Tverråmoen (Hjartlia) og i nørdøst mot Kammen (Skogsmoen).
Huldremannen

«Huldremannen» er et skillingstrykk av ukjent opprinnelse. Den er skrevet på en blanding av Valdresdialekt og riksmål – og skal stamme fra siste halvdel av 1800-tallet.

Teksten

1.En fattig mann som var i nød som ingen ville understøtte,

gikk med sitt siste stykke brød i fra sin simple usle hytte.

Han visste ei hvorhen han går før han blant nakne fjello står.
2.Så tenkte han på sine kår og på de små som hjemme gråter,

da brølanes en mann fremstår og sier med sin tordenstemme:

Hva bringer deg på fjellet hit det er så seint ei nattas tid.
3.Akk vrede se jeg fattig er jeg har ei brød, jeg har ei penge,

kun med forakt en hver meg ser som ikke kjenner til at trenge,

ja kom så skal du få hos meg de penge som du ønsker deg.
4.Den fattige glad fulgte med nedover fjell og mark og enge,

han fulgtes i en hule ned der sto en tønne full av penge,

Ta, sier så den barske mann so mykkje du behøve kan.
5.Den fattige forskrekket ble men tok seg da et hundre daler,

et gjeldsbevis han derpå skrev Den sum med renter jeg betaler.

Omtrent to år på samme tid så kommer jeg på fjellet hit.
6.Han gikk da hjem og fikk seg jord han pløyde og oppdyrket trolig

enhver gikk glad i fra hans bord, og engen blomstret om hans bolig.

Glade svandt de tvende år han ble en mann i gode kår.
7.Da tiden kom han skulle gå for at betale alt i tide

han tok sin beste kjole på og børnene gikk ved hans side,

de kom til stedet frem for sant men mannen intet vesen fant.
8.Et vindpust over fjellet dro, nu er min nådetid forsvunnet,

et blad fremblåste, et barn det tok, se fader her hva jeg har funnet,

beviset er tilbakekalt, med sum og renter utbetalt.
Kit Bond

Bakgrunn og yrkeskarrière

Han har eksamen fra Deerfield Academy fra 1956, Princeton University fra 1960 og University of Virginia School of Law fra 1963. Han var ansatt hos Elbert Tuttle, daværende høyesterettsjustitiarius ved USAs ankedomstol for det 5. distrikt, 1963–1964, og praktiserte som advokat i Covington & Burling LLP i Washington, D.C. 1964–1967. Etter mange år som politiker er han fra 2011 tilbake som advokat i Thompson Coburn LLP.

Politisk arbeid

I 1968 lyktes det ham nesten å bli innvalgt i Representantenes hus fra Missouris 9. distrikt. Bond var videre assisterende generaladvokat for John Danforth 1969–1970, og ledet avdelingen for forbrukerbeskyttelse, samt delstatens skatteinnkrever 1971–1973. I 1972, 33 år gammel, lyktes det ham i å bli valgt til guvernør for perioden 1973–1977. Bond er fremdeles den yngste guvernøren i delstatens historie, og var den første republikanske guvernøren i Missouri på 28 år. I 1976 tapte han overraskende med en knapp margin mot Joseph P. Teasdale, men ble senere valgt for perioden 1981–1985. Bond var senator for Missouri 1987–2011, og ledet Senatets komité for småbedrifter og entreprenørskap 1995–2001.
Rörvik

Rörvik er et tettsted i Sävsjö kommune i Jönköpings län i Småland i Sverige. I 2010 hadde tettstedet 523 innbyggere.
Tur

Tur brukes ofte synonymt med reise, men en tur tar kortere tid og krever mindre planlegging. Ordet er en forkortning av turisme som er en planlagt reise med overnatning. Det franske ordet tour betyr rundreise eller runde, det vil si at turen ender i utgangspunktet. Den som gjennomfører turen, kalles en turgåer eller turist. Reisemål eller tema brukes gjerne som forstavelse, for eksempel Oslo-tur eller ridetur.

Annet

Ordet tur har på norsk også andre betydninger. For eksempel betyr å ha tur «å ha hell».
Cushings sykdom

Cushings sykdom eller Cushings syndrom er en gruppe symptomer som fremkommer ved dannelsen av for mye kortison og andre hormoner i organismen. Mb Cushing (Cushings sykdom) eller endogent Cushings syndrom skyldes en svulst i hypofysen (hjernevedhenget) som produserer et binyrestimulerende stoff (ACTH).
Symptomene omfatter fedme som begrenser seg til ansiktet og selve kroppen, muskelsvekkelse, tap av kalk fra knoklene, høyt blodtrykk, tibakeholdelse av salt og vann i kroppen, for mye sukker i kroppen og og til slutt utskillelse av sukker i urinen. Pasienten får dessuten ofte krum rygg, nedsatt kjønnsfunksjon og blir hårete.
Overproduksjon av disse hormonene kan skyldes en svulst som er under utvikling i binyrene, forsterket nydannelse av vev i binyrebarken eller en svulst i hypofysen. Tilstanden kan også oppstå ved langvarig inntak av store doser kortison.
Behandlingen består i enten operativ fjerning av svulsten eller ved å fjerne den ved røntgenbehandling av svulsten eller det nydannede vevet. Tilstanden ble først observert av legen Harvey Cushing i 1932.
Storbritannias rettsvesen

Intet felles lovverk

I Storbritannia finnes det ikke allmenn lov som isteden erstattes av delvis hevdvunne rettsregler, hvilket pleier å sammenfalle under benevnelsen uskrevne lover eller såkalte common lov – felles lov, til dels kongelige forordninger og parlamentsbeslutninger, såkalte statute law – lovfestet lov, dels såkalt equity – billighetsrett, det vil si rettsregler som har oppstått ved at rikskansleren har gitt mildere dom i tilfeller hvor common law ikke var tilstrekkelig, samt til dels i tilfeller som romersk og kanonisk rett.
MultiLing – Senter for flerspråklighet

Opprettelse

MultiLing fikk finansiering fra Norges forskningsråd til å starte opp som et senter for fremragende forskning sommeren 2013.
Cluster Headache Support Group

Cluster Headache Support Group (CHSG) er en ideell internasjonal støtteorganisasjon for personer som lider av klasehodepine. Organisasjonen ble grunnlagt i 2010 og har som formål å gi brukerne et trygt og støttende miljø for både pasienter, pårørende og andre hjelpere. Målet er å gi den enkelte riktig informasjon til rett tid, herunder å gjøre viktige ressurser og ny informasjon om trigeminal-autonome hodepiner (TACs) tilgjengelig så tidlig som mulig. CHSG har egne hjemmesider og er tilstede på Facebook.
Fjeldhus Bruk

Fjeldhus bruk var en karosserifabrikk som bygget ferdige busser og større biler på importerte chassis. Bedriften ble etablert i 1945 på Fjellhus ved Alnabru i Oslo. I 1984 ble Fjeldhus Motor AS etablert som eget selskap, som en direkte videreføring av lastebilverkstedet til Fjeldhus Bruk. Fjeldhus Bruk ble nedlagt i 1988, og leverte da sitt siste bussbygg.
Det siste kjøretøy med registrert påbygg fra Fjeldhus, var en varebil som gikk ut av bruk i 1999.
Drama Desk Award

The Drama Desk Awards er en teaterpris som ble etablert i 1955 og som utdeles årlig i en rekke kategorier. Det er bare oppsetninger på en av teaterscenene i New York teatere som kan nomineres til Drama Desk Awards. Prisen ansees som en av de viktigste amerikanske teaterprisene, på linje med Tony Award.
Figurteaterensemblet Wakka Wakka Productions, der norske Kirjan Waage er et av medlemmene, har vunnet flere Drama Desk Awards.
Hallingdal Skikrets

Hallingdal Skikrets (stiftet 17. januar 1919) er en tidligere krets i Norges Skiforbund.
Drammen og Omegn Skikrets, Hallingdal Skikrets, Modum og Omegn Skikrets, Numedal Skikrets og Ringerike Skikrets ble slått sammen til Buskerud Skikrets i 1987.
Wringle Wrangle

«Wringle Wrangle» er en amerikansk filmsang med melodi og tekst av Stan Jones, som ble fremført av Fess Parker i Disney-filmen Westward Ho the Wagons (1956).
Parker utgav den også på singlen Disneyland F-43.
Bill Hayes with Don Costa, His Orchestra & Chorus spilte inn «Wringle Wrangle» på singlen ABC Paramount 45-9785 i 1957.
Britiske Michael Holliday with Norrie Paramor and His Orchestra and Chorus har spilt inn sangen. Den ble utgitt på singlen Columbia DB 3978 i mai 1957.

Norske versjoner

Arne Bendiksen og Erik Diesen har skrevet norske tekster. I Bendiksens versjon bærer den tittelen «Ringel-rangel». Diesens versjon heter «Ringel-Rangel».
Best of Enemies

Innspillingsfakta

Filmen ble spilt inn fra 20. mars til midten av april 1933. Omtagninger ble foretatt og tilføyde scener ble spilt inn i mai 1933.

Fakta om filmen

Arbeidstittelen til denne filmen var Five Cents a Glass.
Ifølge nyhetsoppslag og opplysninger fra Twentieth Century-Fox Records of the Legal Department ved UCLA Theater Arts Library var Frank Craven (som sammen med Sam Mintz skrev originalmanuset) også den opprinnelige regissøren til Best of Enemies.  
Ifølge et brev datert 21. april 1933 kom Craven og Fox Film Corporation til en gjensidig enighet om at hans navn, både som forfatter og regissør, skulle bli fjernet fra rulleteksten og markedsføringen av filmen. 
Rian James, som var under kontrakt for Fox Film Corporation som forfatter, ble 24. april 1933 flyttet fra sitt daværende oppdrag for «å gjøre et visst arbeid» med denne filmen. Han holdt på med dette til 1. juni 1933.
Fox Film Corporation inngikk 10. mai 1933 en avtale med James Cruze om å regissere omtagninger og tilføye scener under den fortsetningen at hans navn verken skulle bli inkludert i rulleteksten eller i markedsføringen. Cruzes avtale utløp 1. juni 1933 og han ble deretter kreditert som regissør i rulleteksten.
Ifølge juridiske dokumenter var Dan Jarrett opprinnelig satt til å spille rollen som William H. Hartman, mens Walter Thiele opprinnelig var satt til å spille rollen som August.
Variety bemerket at filmen markerte «Buddy Rogers' forsøk på et film-comeback».
Ketchupeffekt

Ketchupeffekt beskriver en reaksjon som gir forsinkede resultater. Begrepet stammer fra glassflasker med ketchup; først kommer det ingenting ut av flasken, men så velter det ut med ketchup. Effekten oppstår fordi viskositeten i ketchup avhenger av utstrømmingshastigheten—ketchup er en ikke-newtonisk væske som blir mer lettflytende ved omrøring.

Eksempel

I tredje omgang i en ishockeykamp er stillingen 0-0. Tre minutt før kampen er over scorer det ene laget 1-0. Da våkner de andre spillerne, og scorer fire mål før kampen er over.

I populærkulturen

Den svenske ungdomsfilmen Hip hip hora! er kjent som The Ketchup Effect i mange engelskspråklige land. Premisset for konflikten i filmen er den raske endringen fra usyldig barndom til ungdomstiden.
Dong Bac

Dong Bac (vietnamesisk: Đông Bắc, «Nordøst») er en av Vietnams regioner som ligger øst for Den røde elv. Regionen har elleve provinser og ligger nordøst for hovedstaden Hanoi, nær grensen til Kina. Regionen har om lag ti millioner innbyggere.
Her ligger også byen Cam Pha.
Regjeringen Sorsa III

Regjeringen Sorsa III var Republikken Finlands 62. regjering, hvor partiene SDP, Centern, SFP og DFFF inngikk. DFFF forlot regjeringen i desember 1982 og LFP (Liberala folkpartiet) tok deres plass. Regjeringen regjerte 19. februar 1982–6. mai 1983.
Parhelophilus

Utseende

Middelsstore (8-12 mm), ganske robuste blomsterfluer som kan kjennes på at thorax har to lysgrå lengdestriper og at bakkroppen er har trekantede, gule flekker. De minner om slekten Helophilus men er mindre og kroppen har påfallende gult fargeskjær på grunn av gule hår. Hodet er nokså stort, fasettøynene nakne og bredt adskilte hos begge kjønn. Antennene er ganske korte og gule. Ansiktet er kledt med hvitgul bestøvning, mer eller mindrev framskutt. Thorax er matt svart, på ryggen med to gulaktige lengdestriper, på sidene gulgrå. Kroppen er overalt ganske tett kledt med korte, gule, oppstående hår som gjer at hele fluen virker gulaktig. Bakkroppen er omtrent trekantet sett ovenfra, svart med gule, trekantede sideflekker på det andre og tredje leddet. Flekkene på det tredje leddet er sølvfargede innerst. Beina er oransje og svarte, baklårene noe fortykkede, bakleggene krumme slik at de kan foldes tett mot lårene. Vingene er glassklare med et ganske lite, svart vingemerke. Åren R₄₊₅ gjør en bue bakover inn i cellen bak den nær vingekanten.

Levevis

Strandblomsterfluer treffes helst ved næringsrike ferskvann eller sumper, av og til et stykke men sjelden langt fra vann. Larvene, som har et langt ånderør på bakkroppen, utvikler seg i vann og lever av råtnende plantemateriale. Fluene besøker gjerne blomster som vokser i de sumpige områdene. De flyr fra mai til august.

Utbredelse

Slekten forekommer i Palearktis og Nord-Amerika.